Ingrid+¥+GRAFIKK

"BADEGUTT" av Ingrid Østenstad 2011 Teknikk: Høytrykk - Tresnitt og linosnitt 30 x 21 cm

Ideen bak dette motivet er å kombinere to teknikker i ett og samme bilde. Videre leke med hva som skaper følelse av vann og hvordan jeg kunne få fram at former/menneskekropp ser annerledes ut gjennom vann.

Trykket er bygd opp av en treplate som er skjært i 5 deler samt 1 linoplate som er innfelt inn i treplaten. Linoplatens motiv er skåret ut med variert tekstur for å gi en forsterket illusjon av vann. I treplaten er det ikke skåret tekstur unntatt i livbøyen til høyre i komposisjonen. Ellers er uttrykket stilisert og stramt. Den blå fargen har fått en irisvirkning ved at jeg har valset inn ulike blånyanser fra lyst mot mørkt. Dette har skapt en følelse av perspektivisk dybde innover i bildets bakgrunn. Trykket er trykket i en omgang da de ulike delene har blitt valset inn med sine farger og lagt sammen i grafikkpressa før trykkingen. Det er gjentagende små sirkler i toppen av komposisjonen og under den badende gutten til venstre. Dette skaper en rytmisk gjentagelse i bildet som leder blikket rundt. Badegutt og livbøye har en gjentagelse i sin ellipseform. Gutten skaper ellipser rundt seg som gjentas i livbøyen til høyre. Kompisjonen er balansert. Komplementærkontrasten rød og grønn finnes i mellom badende gutt og livbøye. Lys-mørk kontrast finner vi flere steder.

Tinas tilbakemelding: Utrolig spennede bilde! Jeg mener du har oppnådd både følelse av vann og en troverdig framstilling av forkortningene av kroppen under vann. Oppstillingen er ganske freidig i forhold til balanse i komposisjonen,-jeg må gi deg rett,- det fungerer. Det røde krever stor oppmerksomhet, også fordi formen er elliptisk. Samtidig gir størrelsesforskjellen til det grønne feltet og aktiviteten der en motvekt. Det fungerer fordi det er en sammenheng mellom elementene som tematisk binder dem sammen. Lurer på hvor stort formatet er?

Hei Ingrid, ja du viser at du mestrer og har høy kompetanse i teknikken. Kan jo bare si meg enig i dine faglige refleksjoner. Men hva er blikkfanget, det blir vel baderingen? Assymmetri i bildet. Likte :-) mvh Mari